**Et ikke-teknisk resume af sikkerhedsdokument**

Studstrupværket

Ny Studstrupvej 14

8541 Skødstrup

Telefon nr.: 99 55 19 00

CVR-nr.: 27 44 64 69

P-enhed: 1017586676

Studstrupværket er et kraftvarmeværk, som producerer fjernvarme og el baseret på indfyring af

biomasse, kul og svær fuelolie. Fjernvarmen leveres til distributionsselskab for varmeforsyning til

Aarhusområdet.

Studstrupværket er beliggende ud til Kalø Vig nord for Aarhus.

Studstrupværket har anmeldt oplag af risikostoffer til tilsynsmyndigheden. Risikomyndighederne

accepterede senest sikkerhedsdokumentet d. 15. februar 2013.

Studstrupværket er omfattet af risikobekendtgørelsen som en kolonne 2 virksomhed pga. kapacitet

til opbevaring af vandfri ammoniak og fuelolie over respektive tærskelværdier angivet i

risikobekendtgørelsen. Derudover har Studstrupværket mindre oplag af diesel, hydrogen, oxygen og

acetylen.

Ammoniak virker ætsende på hud og slimhinder og kan være dødelig i høje koncentrationer. Dog

kan ammoniak lugtes i koncentrationer, der er langt under faregrænsen. Kun såfremt personer ikke

er i stand til at flygte, eksempelvis ved meget høj koncentration, vil personer kunne lammes eller

forvirres, så de udsættes for en dødelig mængde.

Vandfri ammoniak anvendes på Studstrupværket til rensning af røggassen. Fordampet ammoniak

ledes ind i røggassen og derefter gennem en katalysatorer hvor ammoniakken reagerer med NOx

forbindelserne. Den overvejende del af NOx forbindelserne omdannes til kvælstof, der ikke er et

forurenende stof.

Fuelolie er meget giftig for organismer, der lever i vand og kan forårsage uønskede

langtidsvirkninger i vandmiljøet, samt kan brænde. Fuelolie opbevares i større tank og anvendes

som brændsel primært ved start af kedlerne indtil der er opnået en driftstilstand, der gør det muligt at

indfyre biomasse eller kul.

Diesel og letolie er klassificeret som miljøskadelig og brandfarlig. Diesel og letolie anvendes som

brændstof til køretøjer og nødstrømsanlæg.

Hydrogen og acetylen er yderst letantændelige og udgør med denne egenskab en væsentlig fare

ved udslip og antændelse. Hydrogen anvendes til generatorkøling og acetylen til skærebrænding.

Oxygen er brandnærende og anvendes til konditionering af vand i kedelsystemerne.

I sikkerhedsdokumentet vurderes forskellige scenarier for uheld, og i nogle situationer vil anlægget

kunne påvirke udenfor Studstrupværkets område, men forbyggende og afhjælpende barrierer

reducerer risikoen til et acceptabelt niveau.